 Nehemaya 5  Otú ọ dị, ndị anyị na ndị nwunye ha tiri mkpu ákwá dị ukwuu nihi ihe ụmụnne ha ndị Juu mere ha.E nwekwara ndị nọ na-asị: Anyị na-enye ụmụ anyị ndị ikom na ụmụ anyị ndị inyom dị ka ihe ibé ka anyị nweta ọka rie wee dịrị ndụ.E nwekwara ndị nọ na-asị: Anyị na-enye ala anyị na ubi vaịn anyị na ụlọ anyị dị ka ihe ibé ka anyị wee nweta ọka noge ụkọ nri.E nwekwara ndị nọ na-asị: Anyị ejiriwo ala anyị na ubi vaịn anyị gbaziri ego iji tụọ ụtụ eze.Ugbu a, anyị na ụmụnne anyị bụ otu anụ ahụ; ụmụ anyị ndị ikom na ụmụ ha ndị ikom bụ otu, ma, lee, anyị na-eme ụmụ anyị ndị ikom na ụmụ anyị ndị inyom ka ha bụrụ ndị ohu, e nwekwara ụfọdụ nime ụmụ anyị ndị inyom e meworo ndị ohu; anyị enwekwaghị ike, ebe ọ bụ na ala anyị na ubi vaịn anyị bụzi nke ndị ọzọ.Ozugbo m nụrụ mkpu ákwá ha na ihe ndị a ha kwuru, iwe were m nke ukwuu.M wee tụlee ya nobi m ma malite ịkatọ ndị a ma ama na ndị osote onye na-achị achị, m wee sị ha: Ọmụrụ nwa ka unu na-anara, onye nke ọ bụla naka nwanne ya.M wee sị ha: Anyị onwe anyị agbapụtawo ụmụnne anyị ndị Juu bụ ndị e resịrị ndị mba ọzọ, ruo nókè ike anyị hà; notu mgbe ahụkwa, ùnu ga-ere ụmụnne unu, à ga-eresị anyị ha? O nyeghị ha ọnụ okwu, ha amaghịkwa ihe ha ga-ekwu.M wee gaa nihu ịsị: Ihe unu na-eme adịghị mma. Ọ bụghị negwu Chineke anyị ka unu kwesịrị ije ije nihi nkọcha nke ndị mba ọzọ, bụ ndị iro anyị, na-akọcha anyị?Mụ onwe m na ụmụnne m na ndị na-ejere m ozi na-agbazinyekwa ha ego na ọka. Biko, ka anyị kwụsị ịgbazinye ego a ga-anata ọmụrụ nwa.Biko, nyeghachinụ ha taa ala ha, ubi vaịn ha, ubi oliv ha na ụlọ ha, na otu ụzọ nụzọ otu narị nke ego na ọka, mmanya ọhụrụ na mmanụ unu na-anara ha dị ka ọmụrụ nwa.Ha wee sị: Anyị ga-enyeghachi ha ihe niile, anyị agaghị asị ha nye anyị ihe ọ bụla. Anyị ga-eme kpọmkwem dị ka i kwuru. M wee kpọọ ndị nchụàjà ma mee ka ha ṅụọ iyi ime ihe a e kwuru.M fechapụrụ ihe dị nobi uwe m wee sị: Ka ezi Chineke si otú a si nụlọ nakwa nihe onwunwe nke onye ọ bụla na-emeghị okwu a fechapụ ya; ka o sikwa otú a fechapụ ya wee mee ka ọ tọgbọrọ nkịtị. Ọgbakọ ahụ dum wee sị: Amen! Ha wee malite ito Jehova. Mmadụ niile wee mee ihe a e kwuru.Ihe ọzọ bụ: Malite nụbọchị o mere ka m bụrụ gọvanọ ha nala Juda, malite nafọ nke iri abụọ ruo nafọ nke iri atọ na abụọ nke ọchịchị Atazaksis bụ eze, afọ iri na abụọ, mụ onwe m na ụmụnne m erighị nri gọvanọ kwesịrị ịdị na-eri.Ma ndị bụ gọvanọ tupu mụ onwe m boro ndị anyị ibu arọ, ha nọkwa na-anara ha shekel ọlaọcha iri anọ maka nri na mmanya kwa ụbọchị. Ndị na-ejere ha ozi chịkwara ndị anyị ọchịchị nchịgbu. Ma mụ onwe m emeghị otú ahụ nihi egwu Chineke.M sokwa wuo mgbidi a, anyị enwetaghịkwa ala ọ bụla; ndị niile na-ejere m ozi zukọtakwara nebe ahụ maka ọrụ ahụ.Ndị Juu na ndị osote onye na-achị achị, ndị ikom dị otu narị na iri ise, na ndị na-esi ná mba ndị ọzọ gbara anyị gburugburu abịakwute anyị na-anọ na tebụl mụ.A bịa nihe a na-akwadebe kwa ụbọchị, a na-akwadebere m otu oké ehi, atụrụ isii na nnụnụ ndị kasị mma, a na-ebutekwara m ụdị mmanya niile nụba otu ugboro nime ụbọchị iri ọ bụla. Ma tinyere ihe ndị a, asịghị m ka e nye m nri gọvanọ kwesịrị ịdị na-eri, nihi na ozi a chọrọ ka ndị a na-eje dị arọ.Chineke m, biko, cheta m ka i meere m ihe ọma nihi ihe niile m meere ndị a. 